Lente Tee vir Bejaardes - NG Kerk Somerset-Wes
admin1Gemeentenuus, Twee-eeuefees12/10/2019	1 Comment0
Die pragtige uitnodiging na die jaarlikse Lentetee was toe geseën met ‘n heerlike lente-oggend.
Die spanne van Caritas en Dienende Hande, vir hierdie geleentheid onder die leiding van Margeret Arendse, het hulself weereens oortref wat betref die keurige tafelversierings en heerlike fyn eetgoed.
Arend le Grange het pragtig rustige agtergrond musiek verskaf soos die gaste aangekom het. Ds Willem Doman het as seremoniemeester almal verwelkom en laat tuis voel met sy grappige vertellings, waarna ds Johan van Niekerk as geleentheidspreker ‘n paar van sy ervaringe in ligte luim gedeel het.
Nadat almal die eet- en drinkgoed geniet het, het die seremoniemeester gevra dat Veronique Retief (90+) iets vertel van haar jong dae, wat sy toe met smaak en entoesiasme gedoen het om die gaste lekker te laat lag.
Die foto toon vir Veronique, voor, 2’e van links, saam met die ander gaste wat reeds ouer as 90 is. Agter staan Willie van der Merwe en Katryn van Dyk; voor sit, van links na regs, Hazel (Cherry) Meyer, Veronique Retief, Gienie Viviers en Estie Groenewald.
Uit die Afkondigings 13 Oktober:
Ons bedank graag Caritas se komiteelede onder leiding van tannie Margaret Arendse en al haar helpers, wat verantwoordelik was vir die reëlings rondom die funksie vir senior burgers, 80 jaar en ouer, wat Saterdag plaasgevind het. Ons vertrou dat elke senior burger baie spesiaal gevoel het en die lekker bederf, baie geniet het.
Lente Tee vir Bejaardes (1)
Baie dankie aan al die gasvroue wat so n pragtige, aangename oggend vir ons gereël het. Ons waardeer dit opreg. Spesiale dankie aan ons tafel se gasvrou, Margaret Arense en haar helper, Rita van Vuuren.